PROCES VERBAL

Încheiat cu ocazia ședinței extraordinare a Consiliului Local din data de 10.06.2025.

La ședință participă un numar de 16 consilieri locali, convocați prin Dispoziția nr.272/05.06.2025, din initiațiva primarului Municipiului Calafat. Conform convocării ordinea de zi este următoarea:

1. Proiect de hotărâre privind solicitarea de modificare a situației centralizatoare a obiectivelor de investiții pe anul 2025, buget local, Municipiul Calafat; inițiator, primar, Cotea Mihai.
2. Proiect de hotărâre privind solicitarea de modificare a bugetului de venituri proprii și subvenții al Municipiului Calafat; inițiator, primar, Cotea Mihai.
3. Proiect de hotărâre privind execuția bugetară la 31.12.2024; inițiator, primar, Cotea Mihai.
4. Proiect de hotărâre privind darea în folosință a bunurilor achiziționate în cadrul proiectului ,,Dotarea cu mobilier, materiale didactice și echipamente digitale a unităților de învățământ de pe raza municipiului Calafat”, cod F-PNRR-dotări -2023-6051 PNRR/Componența C15: Educație; inițiator, primar, Cotea Mihai.
5. Proiect de hotărâre privind aprobarea scoaterii din funcțiune, în vederea valorificării și casării mijloacelor fixe și scoaterea din uz în vederea declasării și casării obiectivelor de inventar aparținând patrimoniului Municipiului Calafat; inițiator, primar, Cotea Mihai.

Doamna Secretar general al municipiului Calafat constată cvorumul îndeplinit, ședința fiind statutară; informează că mai sunt două materiale suplimentare pe ordinea de zi, respectiv: Proiect de hotărâre privind aprobarea achiziționării unor servicii de evaluare pentru Terenul situat in T 3, P 29/2, zona Bașcov, Municipiul Calafat si Proiect de hotărâre privind închirierea terenurilor situate în T 3, P 29/2, zona Bașcov,Municipiul Calafat.

Doamna presedinte de sedinta, Fera Mărioara supune la vot ordinea de zi si materialul suplimentar, fiind votată cu unanimitate de voturi. Ordinea de zi fiind urmatoarea:

1. Proiect de hotărâre privind solicitarea de modificare a situației centralizatoare a obiectivelor de investiții pe anul 2025, buget local, Municipiul Calafat; inițiator, primar, Cotea Mihai.
2. Proiect de hotărâre privind solicitarea de modificare a bugetului de venituri proprii și subvenții al Municipiului Calafat; inițiator, primar, Cotea Mihai.
3. Proiect de hotărâre privind execuția bugetară la 31.12.2024; inițiator, primar, Cotea Mihai.
4. Proiect de hotărâre privind darea in folosință a bunurilor achiziționate în cadrul proiectului ,,Dotarea cu mobilier, materiale didactice și echipamente digitale a unităților de învățământ de pe raza municipiului Calafat”, cod F-PNRR-dotări -2023-6051 PNRR/Componența C15: Educație; inițiator, primar, Cotea Mihai.
5. Proiect de hotărâre privind aprobarea scoaterii din funcțiune, în vederea valorificării și casării mijloacelor fixe și scoaterea din uz în vederea declasării și casării obiectivelor de inventar aparținând patrimoniului Municipiului Calafat; inițiator, primar, Cotea Mihai.
6. Proiect de hotărâre privind aprobarea achiziționării unor servicii de evaluare pentruTerenul situat in T 3, P 29/2, zona Bașcov, Municipiul Calafat; inițiator, primar, Cotea Mihai.
7. Proiect de hotărâre privind închirierea terenurilor situate în T 3, P 29/2, zona Bașcov,Municipiul Calafat; inițiator, primar, Cotea Mihai.

**Punctul 1** - Proiect de hotărâre privind solicitarea de modificare a situației centralizatoare a obiectivelor de investiții pe anul 2025, buget local, Municipiul Calafat;

După prezentarea proiectului de hotărâre, președintele de ședință solicită luări de cuvânt din partea consilierilor locali. Comisiile de specialitate ale consiliului local au dat avize favorabile. Nu sunt înscrieri la cuvânt.

In urma exprimării votului, a fost votat proiectul de hotărâre cu unanimitate de voturi. A fost adoptată hotărârea consiliului local nr.56.

**Punctul 2** - Proiect de hotărâre privind solicitarea de modificare a bugetului de venituri proprii și subvenții al Municipiului Calafat;

După prezentarea proiectului de hotărâre, președintele de ședință solicită luări de cuvânt din partea consilierilor locali. Comisiile de specialitate ale consiliului local au dat avize favorabile. Nu sunt înscrieri la cuvânt.

Domnul Mitulețu Dorel comunică că doamna Nicolae Dana și doamna Preda Ana-Maria nu participă la acest punct.

In urma exprimării votului, a fost votat proiectul de hotărâre cu 14 voturi pentru (Ciobanu Lucian, Ciobanu Mircea, Dragotă Dorin, Fera Mărioara, Giuvelea Marius, Mitulețu Dorel, Nezbeda Claudiu, Popa Adriana, Screciu Silviu, Ștefan Adela, Țîră Sorin, Țucă Sorin, Vădeanu Nelica, Zamfir Maria). A fost adoptată hotărârea consiliului local nr.57.

**Punctul 3** - Proiect de hotărâre privind execuția bugetară la 31.12.2024;

După prezentarea proiectului de hotărâre, președintele de ședință solicită luări de cuvânt din partea consilierilor locali. Comisiile de specialitate ale consiliului local au dat avize favorabile. Nu sunt înscrieri la cuvânt.

Domnul Mitulețu Dorel comunică că doamna Nicolae Dana și doamna Preda Ana-Maria nu participă la acest punct.

In urma exprimării votului, a fost votat proiectul de hotărâre cu 14 voturi pentru (Ciobanu Lucian, Ciobanu Mircea, Dragotă Dorin, Fera Mărioara, Giuvelea Marius, Mitulețu Dorel, Nezbeda Claudiu, Popa Adriana, Screciu Silviu, Ștefan Adela, Țîră Sorin, Țucă Sorin, Vădeanu Nelica, Zamfir Maria). A fost adoptată hotărârea consiliului local nr.58.

**Punctul 4-** Proiect de hotărâre privind darea in folosință a bunurilor achiziționate în cadrul proiectului ,,Dotarea cu mobilier, materiale didactice și echipamente digitale a unităților de învățământ de pe raza municipiului Calafat”, cod F-PNRR-dotări -2023-6051 PNRR/Componența C15: Educație;

D-l președinte de ședință dă citire proiectului de hotărâre, după care invită consilierii locali să ia cuvântul. Comisiile de specialitate ale consiliului local au dat avize favorabile. Nu sunt înscrieri la cuvânt.

In urma exprimării votului, a fost votat proiectul de hotărâre cu unanimitate de voturi. A fost adoptată hotărârea consiliului local nr.59.

**Punctul 5-** Proiect de hotărâre aprobarea scoaterii din funcțiune, în vederea valorificării și casării mijloacelor fixe și scoaterea din uz în vederea declasării si casării obiectivelor de inventar aparținând patrimoniului Municipiului Calafat;

D-l președinte de ședință dă citire proiectului de hotărâre, după care invită consilierii locali să ia cuvântul. Comisiile de specialitate ale consiliului local au dat avize favorabile.

Domnul Mitulețu Dorel comunică faptul că la scoaterea din uz în vederea declasării trebuie sa fie oameni specializați în vederea declasării, lucru care in primărie nu există și nu trebuia sa se scrie acest lucru, respectiv cuvântul ,,declasării”.

Domnul Primar informează faptul că după aprobare se va lua firma specializată și întreabă cine a facut acest material.

Doamna Secretar general comunica faptul ca poate s-a luat asa titulatura din legislație și materialul este făcut de doamna Mihaela Ioța.

Domnul Mitulețu Dorel propune ca amendament scoaterea cuvântului ,,declasării” din proiect.

In urma exprimării votului, cu amendamentul menționat mai sus, a fost votat proiectul de hotărâre cu 15 voturi pentru (Ciobanu Mircea, Dragotă Dorin, Fera Mărioara, Giuvelea Marius, Mitulețu Dorel, Nezbeda Claudiu, Nicolae Dana, Popa Adriana, Preda Ana-Maria, Scrieciu Silviu, Ștefan Adela, Țîră Sorin, Țucă Sorin, Vădeanu Nelica, Zamfir Maria) și o abținere (Ciobanu Lucian) A fost adoptată hotarârea consiliului local nr.60.

**Punctul 6-** Proiect de hotărâre privind aprobarea achiziționării unor servicii de evaluare pentruTerenul situat in T 3, P 29/2, zona Bașcov, Municipiul Calafat;

D-l președinte de ședință dă citire proiectului de hotărâre, după care invită consilierii locali să ia cuvântul. Comisiile de specialitate ale consiliului local au dat avize favorabile. Nu sunt înscrieri la cuvânt.

In urma exprimării votului, a fost votat proiectul de hotărâre cu unanimitate de voturi. A fost adoptată hotărârea consiliului local nr.61.

**Punctul 7-** Proiectul de hotarare privind închirierea terenurilor situate în T 3, P 29/2, zona Bașcov,Municipiul Calafat;

D-l președinte de ședință dă citire proiectului de hotărâre, după care invită consilierii locali să ia cuvântul. Comisiile de specialitate ale consiliului local au dat avize favorabile.

Domnul Mitulețu Dorel întreabă dacă închirierea se face pe an sau pe sezon?

Domnul Ciobanu Mircea comunică că trebuie specificat în contract plata pe luna.

Doamna Secretar general informează faptul că închirierea se face pe an, plata se va face pe luna, respectiv 12 luni și nu pe sezon.

Pentru membrii comisiei de evaluare a ofertelor, doamna Zamfir Maria propune pe domnul Screciu Silviu, iar Domnul Mitulețu Dorel propune pe domnul Nezbeda Claudiu, prima nominalizare fiind votată cu 15 voturi pentru (Ciobanu Lucian, Ciobanu Mircea, Dragota Dorin, Fera Marioara, Giuvelea Marius, Mituletu Dorel, Nicolae Dana, Popa Adriana, Preda Ana-Maria, Scrieciu Silviu, Stefan Adela, Tira Sorin, Tuca Sorin, Vadeanu Nelica, Zamfir Maria) si o abținere (Nezbeda Claudiu), iar a doua nominalizare fiind votata cu unanimitate de voturi.

Pentru supleantii comisiei de evaluare, doamna Zamfir Maria propune pe domnul Dragotă Dorin si domnul Mitulețu Dorel il propune pe domnul Tucă Sorin, ambele nominalizări fiind votate cu unanimitate de voturi.

In urma exprimării votului, a fost votat proiectul de hotărâre cu unanimitate de voturi. A fost adoptată hotărârea consiliului local nr.62.

Doamna Presedinte de sedinta declară închise lucrările ședinței extraordinare a Consiliului Local din data de 10.06.2025, ora 14:00-14:30.

Președinte de ședință, Secretar general,

Fera Mărioara Colină Maria

Intocmit,

 Ceau-Răduț Cristina